Noorkumalasari

NoorKumalasari (lahir Noor Kumalasari binti Mohamed Taib; 11 April 1956) merupakan salah seorang peragawati dari Malaysia sejak 1960-an, yang kemudian bergelar pelakon dan penyanyi yang terkenal pada 1970-an hingga 1990-an. Beliau juga merupakan anak kepada Datuk S. Roomai Noor dan Datin Umi Kalthum. Beliau juga merupakan adik seayah Anita Sarawak.

Beliau telah berkahwin dengan Roslan Onn dan dikurniakan seorang anak lelaki yang bernama Abdul Qayyum. Tetapi, perkahwinan itu tidak bertahan lama apabila mereka bercerai 10 tahun kemudian. Pada tahun 1990 pula, beliau telah bertemu dengan Wan Mohamad Yusof dan mereka telah bernikah walaupun timbul sedikit kontroversi ketika itu. Mereka juga telah dikurniakan tiga orang anak iaitu Wan Amin Nurrashid, Wan Amni Nuruddin dan Wan Irfan Nurul Atiq.

Selain berlakon dan menyanyi, beliau juga turut menjadi seorang pengacara seperti di Anugerah Juara Lagu 1987.

Kehidupan awal dan kerjaya
Ibu beliau, Datin Umi Kalthum telah mendapat ilham untuk menamakannya sebagai "Noor Kumalasari" selepas memegang watak dengan nama tersebut dalam filem "Tangisan Ibu" pada tahun 1954. Sebenarnya, Noor telah berlakon sewaktu usianya masih kecil dalam filem "Tunang Pak Dukun" pada tahun 1960 sebagai watak sampingan. Beliau telah mendapat pendidikan awal di Sekolah Menengah Perempuan Taman Petaling. Beliau juga bersifat pendiam tetapi amat suka bersolek. Perkara itu juga yang menyebabkan beliau menyimpan cita-cita untuk menjadi seorang peragawati. Ketika di sekolah, beliau amat gemar untuk menyertai pertandingan ratu cantik dan pernah memenangi gelaran "Teen Princess" pada tahun 1974 bagi seluruh sekolah di Petaling Jaya serta gelaran "Ratu" bagi Sekolah Menengah Perempuan Taman Petaling. Beliau juga secara rahsia telah menjadi peragawati sambilan tanpa memberitahu ibu bapanya. Akhirnya, perkara itu diketahui oleh ibu dan bapanya serta telah diberi kata putus samada mahu meneruskan kerjayanya di bank atau menjadi seorang peragawati secara serius.

Ternyata keputusannya tetap untuk menjadi seorang peragawati. Beliau juga telah mendapat tawaran untuk memegang watak utama sebagai "Rohayu" dalam filem Menanti Hari Esok (OST dipopularkan oleh rakan seperjuangannya, Uji Rashid yang turut membuat penampilan istimewa dalam filem yang sama). Ini merupakan satu-satunya filem di mana Noor dan Uji berkongsi skrin yang sama di zaman kegemilangan mereka- era 70an; satu kenangan manis buat peminat-peminat kedua-dua bintang lagenda bermata galak dan cantik ini.

Diskografi

Album Studio
 Kau Dalam Ingatanku (1978)
 Noor (1979)
 Aku Dan Dunia Seni (1980)
 Ke Mana Kubawa Diri (1981)
 Jangan Kau Kembali (1981)
 Mata (1982)
 Aku Di Sini ! (1984)
 Wajah (1985)
 Inilah Noor (1988)

Album Pelbagai
 Album Hari Raya (1981)
 Anita & Noor (2000)

Album Kompilasi
 Koleksi Terbaik Noorkumalasari (1988)

Lagu-lagu Popular
 Mata
 Selamat Pagi Sayang
 Aku Di Sini
 Terpikat
 Terpedaya
 Aku Dan Perasaan
 Istilah Cinta
 Lagu Dari Kamar
 Hati Seorang Kekasih
 Pulang Di Hari Raya

Selain menyanyi secara solo, Noor sering berduet dengan pasangan duetnya yang serasi iaitu Allahyarham Sudirman Haji Arshad. Mereka juga sering muncul bersama dalam rancangan hiburan seperti Puspawarna RTM di sekitar 1980-an. Antara lagu duet mereka yang popular ialah Bimbang Terluka Lagi, Melangkah Seiringan dan sebuah lagu Inggeris bertajuk Eat It. Menariknya, lagu Eat It merupakan lagu saduran daripada lagu Beat It oleh Michael Jackson. Selain itu, liriknya diubah sedikit dan berunsur komedi.

Filemografi

Filem

Drama

Telefilem

Televisyen

Anugerah dan penghargaan

Anugerah Seri Angkasa

Festival Filem Malaysia

Anugerah Bintang Popular Berita Harian

Catatan

Rujukan

Pautan luar
 
 Kisah Hidup Noorkumalasari dan Senarai Album
 Noorkumalasari di 7digital

Pelakon wanita Malaysia
Penyanyi wanita Malaysia
Pelakon wanita Malaysia abad ke-20
Orang hidup
Kelahiran 1956